Recursos Garantia Juvenil '17\nCategoria: Notícies\tPublicat el 20 Febrer 2017\tRecursos Garantia Juvenil 2017\nPer més informació, accediu a la pàgina del Consell Comarcal: https://goo.gl/PgZWzY\nPer Carnaval tot s'hi val amb DEKAA '17\nCategoria: Notícies\tPublicat el 24 Febrer 2017\tL'associació juvenil DEKAA hi torna la nit del 24 de febrer! Per Carnaval tot s'hi val!!!\nCategoria: Notícies\tPublicat el 20 Febrer 2017\tJa tenim el butlletí de febrer! L'intercanvi de l'entitat Amagi és notícia!!!\nPàgina 5 de 44\tIniciAnterior12345678910SegüentFinal\tEtiquetes\nestudis camps de treball entitatjuvenil garantiajuvenil pressupostjove concurs orientació acadèmica preinscripció proves d'accés curs #PressupostJoveCanet formació concert IES festa jove/barraques entitat juvenil ocupació activitat mobilitat estiu taller universitat Altres Notícies


Condicions de servei - Andreu\nAndreu > Condicions de servei\n1. CONDICIONS GENERALS DE COMPRA EN LÍNIA\nAquestes condicions generals de contractació (en endavant, "condicions generals") regulen l'adquisició, a través del lloc web, accessible també des de l'adreça www.andreu.shop, per part dels clients d'ESTABLIMENTS ANDREU S.L. (en endavant, "l'usuari") dels productes que ofereix la societat ESTABLIMENTS ANDREU SL. a més d'altres serveis que també pugui oferir. Aquestes condicions generals es complementen amb les condicions generals d'ús del web d’Andreu que el client ha de consultar a l'apartat "Avís legal" del portal.\nLa utilització d'aquest web i l'adquisició de qualsevol dels productes que ofereix representa l'acceptació expressa, plena i sense reserves per part de l'usuari de totes i cadascuna de les condicions generals de contractació que recull aquest document, de les condicions generals d'ús del web Andreu ("Avís legal") esmentades, i també, si escau, les condicions particulars que puguin regir l'adquisició de productes.\nAquestes condicions generals de contractació s'han redactat d'acord amb el que s'estableix a la Llei 34/2002, de l'11 de juliol, de serveis de la societat de la informació i del comerç electrònic (LSSICE), el Reial decret 1906/1999, de contractació telefònica o electrònica, la Llei 7/1996 d'ordenació del comerç minorista i altres disposicions aplicables.\nAquest web és titularitat d'ESTABLIMENTS ANDREU S.L. NIF: B-62682356, C/ Boccaccio, 39 – 08205 Sabadell (Barcelona) – pep@andreu.shop, telèfon de contacte 93 720 50 99 i número de fax de contacte 93 720 51 00.\nInscrita al Registre Mercantil de Barcelona, volum 34.109, Foli 74, Full B-241.783.\nEls fulls de reclamació estan a disposició dels usuaris en qualsevol dels nostres establiments.\nEls productes de la nostra botiga virtual es destinen a consumidors finals, en el sentit que estableix el Reial decret legislatiu 1/2007, pel qual s'aprova el text refós de la Llei general per a la defensa dels consumidors i usuaris, i per al consum propi del client o de les persones en nom de les quals l'usuari ha d'estar legalment autoritzat per actuar.\nEn virtut del que s'expressa més amunt està totalment prohibida la revenda dels productes adquirits mitjançant el nostre servei de compra.\nL'usuari declara que és major d'edat i que disposa de prou capacitat jurídica per quedar vinculat per aquestes condicions generals en contractar amb ESTABLIMENTS ANDREU S.L. i accepta de manera expressa i sense excepcions que l'accés al servei de compra i la utilització d'aquest servei són responsabilitat seva.\nESTABLIMENTS ANDREU S.L., prèvia comunicació als usuaris, es reserva el dret d'actualitzar, modificar o eliminar en qualsevol moment la informació que conté el web, la configuració, les prestacions o les condicions generals.\n3. OPERATIVA DEL SERVEI DE COMPRA\n3.1. Registre al servei de compra\nSi l'usuari accedeix per primera vegada al servei i realitza una compra, ha d'emplenar el formulari de registre i acceptar aquestes condicions generals de contractació. A partir d'aquest moment, i un cop completades les dades no opcionals, ja serà usuari del servei de compra i podrà accedir als serveis que pugui oferir el portal Andreu esmentat sense haver d'emplenar altres formularis addicionals. Un cop registrat li comunicaran de manera immediata el nom d'usuari que li permetrà fer compres a través del servei. Els codis d'accés (usuari i clau d'accés) tenen caràcter personal i intransferible, i és obligació de l'usuari ser caut amb aquesta informació. A més, l'usuari és l'únic responsable de la pèrdua, sostracció o utilització no autoritzada de la seva contrasenya o del codi identificador i de les conseqüències que se'n puguin derivar.\nEn qualsevol cas, l'usuari pot accedir a les seves dades i modificar-les mitjançant l'opció "El meu compte". A través d'aquesta opció l'usuari també pot activar/desactivar la possibilitat de rebre informació.\n3.2. Gamma de productes i aplicació de preus d’Andreu.\nAndreu ofereix un reduït assortiment d'aliments de xarcuteria, a més d'altres productes complementaris que el client, des del seu ordinador, pot adquirir sense desplaçar-se i que li seran entregats a la direcció d’enviament que ens sigui indicada.\nAndreu informa que la majoria de les imatges que apareixen en el catàleg virtual corresponen a productes ja "emplatats" i que es mostren amb finalitats únicament descriptives; per tant, poden variar pel que fa als productes finalment lliurats.\nAndreu garanteix el preu del dia en què s'hagi fet la compra, sigui quin sigui el dia en què tingui lloc el lliurament.\nEls preus del servei de compra inclouen l'impost sobre el valor afegit (IVA) aplicable.\nAndreu es reserva el dret a modificar de manera unilateral, en qualsevol cas i sense cap avís previ, els preus dels productes, a més de suspendre o cancel·lar l'oferta de venda de manera temporal o definitiva.\n3.3. Preparació i lliurament de les comandes\nAndreu garanteix l'existència de tots els productes que s'ofereixen al catàleg virtual, tot i que, puntualment, pot no haver-hi algun producte per a tots els clients en la quantitat sol·licitada en la comanda.\n3.4. Lliurament i devolució de comandes\nPermet lliurar la comanda allà on l’usuari ens indiqui en totes aquelles poblacions on el servei tingui cobertura. Els lliuraments es realitzaran de 9:00 a 19:00 h de dilluns a divendres, excepte dies festius tant nacionals com autonòmics o locals\n3.4.2. Condicions de lliurament\nEn el moment de l'entrega l'usuari ha de signar l'albarà de lliurament que confirma que la comanda ha estat lliurada i acceptada.\nAndreu no assumeix cap responsabilitat pel retard en el lliurament de les comandes, quan aquest retard no li sigui directament imputable, o per casos de força major en els termes i les condicions que preveuen aquestes condicions generals de contractació. Andreu no es farà responsable dels errors ocasionats en l’entrega quan la direcció d’entrega introduïda pel client en el formulari de comanda no s’ajusti a la realitat o hagi sigut omesa.\nSi en el moment de l’entrega el client es troba absent, el transportista deixarà un comprovant indicant com s’ha de procedir per concretar una nova entrega el mateix dia o be l'endemà.\n3.4.3. Zones de lliurament\nAndreu garanteix el lliurament a domicili en el territori espanyol peninsular, les Balears, a la resta de països de la UE (No inclòs el Regne Unit)\n3.4.4. Despeses de lliurament\nLes despeses d’entrega de les comandes tenen un cost variable segons una taula que combina el país de destinació, el pes de l’encàrrec i el cost del combustible\n3.4.5. Criteri de satisfacció\nAndreu garanteix la màxima qualitat de tots els productes que comercialitza. Per aconseguir-ho controlem tots els processos amb la màxima exigència.\nAtesa la naturalesa dels productes objecte d’adquisició, i d’acord amb el que disposa l’article 45, apartat b, de la Llei 7/1996 del 15 de gener, d’ordenació del comerç minorista, l’usuari no podrà retornar a Andreu els productes adquirits si no és per un error en la preparació de la comanda o el mal estat d’algun d’aquests productes per part d'Andreu. La devolució serà parcial dels productes erronis o en mal estat. En cas de devolució d’algun dels productes, s’haurà de realitzar en el moment de l’entrega i en perfecte estat (no danyats, embrutats o oberts per l’usuari), correctament protegits i en el seu embalatge original. Després de la comprovació per part d'Andreu de l’estat dels productes, es procedirà al reemborsament de l’import corresponent a les unitats retornades. Andreu utilitzarà el mateix mitjà de pagament que el client hagi utilitzat per al pagament inicial, en el màxim de 30 dies des del desistiment.\nLes peticions de devolució s’hauran de fer a través del Servei d’Atenció al Client d'Andreu mitjançant correu electrònic a pep@andreu.shop o al telèfon de contacte + 34 93 720 50 99.\n3.5. Formes de pagament\nEl pagament s'ha de fer en el moment de l’acceptació de la comanda al mateix web. El pagament es podrà efectuar mitjançant la majoria de targetes de crèdit i dèbit de Visa i Mastercard.\nO bé a través de la plataforma PayPal.\nAndreu garanteix la seguretat total de les seves transaccions, ja que disposa dels estàndards tecnològics més actuals pel que fa als protocols i els serveis de seguretat.\n4. CONFIRMACIÓ DOCUMENTAL DE LA CONTRACTACIÓ\nUn cop finalitzada la petició de comanda i acceptades aquestes condicions generals de contractació, apareixerà el full de comanda, que es pot imprimir per tenir-ne constància i seguretat. Així mateix, Andreu li remetrà a través del seu correu electrònic una justificació de la contractació efectuada.\n5. ALTRES SERVEIS\nPosem a la seva disposició el servei de suggeriments i propostes que ens vulguin fer arribar, a través de la secció "Contacteu-nos".\n6. RESPONSABILITAT I FORÇA MAJOR\nS'entén com a força major, amb caràcter enunciatiu però no limitador (i) qualsevol esdeveniment impossible de preveure o que, previst o previsible, sigui inevitable, (ii) les fallades en el subministrament de xarxa elèctrica o telefònica, (iii) els problemes o les fallades en la recepció, l'obtenció o l'accés als diferents serveis per part d'aquests tercers, (iv) incendis, (v) inundacions o terratrèmols, (vi) vagues o conflictes laborals o altres desordres socials que impedeixin el subministrament dels productes i, per tant, el compliment de les obligacions acceptades per La Sirena, (vii) l'escassetat o la poca disponibilitat de combustible o energia elèctrica, (viii) accidents, (ix) conflictes bèl·lics, (x) embargaments comercials o de qualsevol tipus, (xi) bloqueig, (xii) disturbis, o (xiii) per raó de qualsevol disposició governamental.\nAquestes condicions generals s'interpreten i es regeixen d'acord amb la legislació espanyola.\nL'acceptació d'aquestes condicions generals per part del client és una condició prèvia indispensable i obligatòria perquè es pugui beneficiar dels diferents serveis. L'usuari declara, sota la seva responsabilitat, que ha llegit íntegrament i ha acceptat les condicions generals d'accés i ús dels diferents serveis.\nAndreu està a disposició de tots els usuaris per millorar els continguts i els serveis. Per fer qualsevol suggeriment o proposta, ha de posar-se en contacte amb el Servei d'Atenció al Client d'Andreu a través de l'adreça electrònica pep@andreu.shop o trucar al telèfon +34 93 720 50 99.\n8. PAGAMENT SEGUR\nA Andreu treballem per garantir la màxima seguretat en totes les transaccions amb els nostres clients. Per aquest motiu treballem amb els mitjans de pagament mes segurs. Totes les comunicacions amb dades sensibles son assegurades mitjançant un certificat SSL. Aquest certificat SSL (secure socket layer) es un protocol de seguretat desarrollat per l'empresa Netscape Communications per conseguir que la transmisió de dades entre un servidor i un usuari, o viceversa, a traves d'internet, sigui completament segura.


Món: pedra rosa | card.cat\nMón: pedra rosa\nPublicat el 21 d'agost de 2021 per Antoni Font\nFa molt de temps que me sent impactat per la pedra i el seu treball d’aquesta casa.\nJo li dic “pedra rosa”,es de gra fi, i la cercaven els qui treballaven la pedra per la facilitat amb que es deixa treballar.\nAquesta casa en concret era de l’amo En Jordi Paleta, al carrer Camp Vell i la va construir ell. Segons dades proporcionades pel seu gendre Sebastià la pedra procedeix de la “zona des Sebel.lins”. Cavaven la terra cercant capes d’aquest tipus de pedra. Jo en tenc localitzades en el poble una desena de façanes amb aquest tipus de pedra, Només aquesta te dues parets, i “S’estació” també hi està feta.\nCrec que hem de gaudir de les imatges i el proper dia parlarem de detalls, mètodes de construcció, extracció, transport…i relacio de les demés cases de façana de pedra rosa.\nPer acabar he de dir que que sería una llàstima que no es conservàs. al meu entendre, aquesta gran obra d’art..\nAquest article s'ha catalogat com a Cultura, Educació, Història per Antoni Font. Afegeix a les adreces d'interès l'enllaç.


La Diputació de València entrega els Premis Go! al Govern Obert - Nou Horta\nDilluns, 31 Mai 2021 09:22\tEscrit per Redacció Publicat en València Vist 221 vegades\nEsta tercera edició reforça el ferm compromís d'esta institució per implementar polítiques públiques obertes, transparents i participatives. En paraules de la diputada de Govern Obert i Transparència, Mentxu Balaguer, “després d'estos anys de treball encara som més conscients i creiem més en el poder de les persones per a continuar creixent en la cultura del govern obert. Per això volem continuar reconeixent i posant en valor la labor de persones físiques i jurídiques en els camps de la investigació, la divulgació, el desenvolupament d'aplicacions i la promoció de la cultura de Govern Obert i per això hem fet lliurament hui dels tercers Premis GO!”.\nModificat el Dilluns, 31 Mai 2021 09:22\nMés en esta categoria: « La Diputació impulsa la investigació per a reduir la concentració de nitrats en el cicle integral de l'aigua\tLa Diputació recepciona la primera remesa del material informàtic per als ajuntaments, mancomunitats i entitats locals menors »


La pobresa es cola a les comunitats de veïns\nL'alcalde d'Olesa de Montserrat reclama més inversió pública en barris on els residents no poden fer front a les millores dels blocs\nUna veïna baixant les escales del seu bloc després de veure l'estat en què va quedar l'incendi de dissabte a Olesa de Montserrat. Núria Palet\nOlesa de MontserratÉs dia d’obrir la porta als perits i encreuar els dits perquè les flames passin de llarg. I sobretot confiar que les assegurances es facin càrrec de tots els desperfectes. Als veïns del número 22 del carrer Jaume Duran Duran, al barri de Sant Bernat d’Olesa de Montserrat, encara els tremolen les cames al recordar l’incendi que dissabte a la nit es va originar en un pis de la primera planta, on residia l’única víctima mortal del sinistre, i es va escampar per tot l’edifici per la façana i el forat de l’escala. Hi ha 18 ferits, tres dels quals ingressats en estat greu, i les vint famílies de veïns encara no saben quan podran tornar-hi, però calculen que en tenen per uns quants dies perquè no hi ha electricitat en tot el bloc i alguns habitatges estan molt malmesos, ja sigui per les flames i el fum negre o per l’aigua de l’extinció que va traspassar terres i sostres i ha fet malbé mobles, sostres i parquets.\n“El meu sofà ha quedat totalment rebentat, suposo que de l’escalfor, però, vaja, l’important és que estic bé”, comenta una jove. Carme Rodríguez, en el mateix replà de l’inici del foc, entra a casa seva per segon cop per buscar una mica més de roba i constata que podria haver estat pitjor. “Tot el menjar que tenia s’ha fet malbé, però fins que demà no vinguin els de l’assegurança el deixaré a la nevera perquè ho vegin”, explica. També ha tingut “sort” la Luisa, que calcula que haurà de pintar les parets i prou. L’ensurt se’l va endur la nit del foc, quan estava sopant fora de casa i una amiga la va alertar. A dins del pis es va quedar atrapat fins que el van treure els bombers el seu fill sord de 31 anys. “Veure’l a través de la finestra va ser horrible”, recorda.\nBarris de la vella Adigsa\nEl de Sant Bernat d’Olesa és un dels 53 barris de protecció oficial alçats durant el franquisme i que fins que es van traspassar als veïns gestionava l’antiga Adigsa, la predecessora de l’Agència de l’Habitatge, però la Generalitat té identificades 236 zones vulnerables. Són barris on es va instal·lar majoritàriament l’onada de migració espanyola i dels quals els veïns han marxat buscant pisos més grans i més serveis a mesura que han prosperat econòmicament. També es dona el cas de veïns que han mort i els pisos han quedat buits o han canviat de propietari. En el canvi han arribat la nova immigració, treballadors amb sous escarransits, famílies vulnerables i gent que per necessitat ha ocupat els pisos buits de bancs o fons voltors “que no saben ni que els tenen”, assenyala l’alcalde de la localitat, Miquel Riera, que des del primer moment ha alçat la veu per reclamar un cop més "un pla d'actuació" per a aquests barris. "Els ajuntaments no podem fer-ho tots sols, sinó que ens cal el suport d'entitats supramunicipals, de la Generalitat", afirma Riera, que apunta que una bona solució seria recuperar "l'esperit de la llei de barris", que fa 15 anys ha invertit més de 1.100 milions d'euros en zones desfavorides.\nSi la mort de Rosa Pitarch el 14 de novembre del 2016 a Reus va posar al descobert la vulnerabilitat de milers de ciutadans que no poden fer front a la despesa d'electricitat i de gas, la mort de la Maria, de 71 anys, a Olesa de Montserrat ha de servir per conèixer les deficiències estructurals d'edificis construïts fa més de mig segle que "no compleixen els estàndards actuals", afirma l'alcalde, que ha presidit el minut de silenci en solidaritat amb les víctimes.\nÉs el que s'anomena vulnerabilitat urbana, una altra manera de definir l'augment de les desigualtats socials i de la pobresa, concentrada en barris i zones amb un teixit veïnal amb altes taxes d'atur, precarietat laboral i baixes pensions. A l'edifici afectat a Sant Bernat hi conviuen els veïns de tota la vida amb d'altres arribats en els últims anys i, segons expliquen alguns residents, es fa difícil, per exemple, convocar una reunió de la comunitat per exposar problemes o plantejar millores. "Som veïns de tot tipus, la majoria treballadors, però sí que calen inversions que no es fan", lamenta la Luisa, una veïna.\nL'alcalde afegeix que sovint són comunitats que necessiten "un acompanyament" de l'administració perquè ni quan se'ls dona una subvenció o ajuda per abordar unes obres no saben com fer els tràmits i tampoc "no hi ha ningú que arrossegui els altres". A Sant Bernat, només en un edifici s'han posat d'acord per instal·lar un ascensor, mentre que a la resta no hi ha cap rampa que faciliti l'accés a les persones amb mobilitat reduïda.\nPer la seva banda, en relació a aquest cas, el departament assegura que l'Ajuntament no li ha demanat cap actuació expressa en aquest barri, i defensa que anualment s'obre una convocatòria de rehabilitació i millora de les instal·lacions elèctriques per als barris “ex-Adigsa” que es cobreixen amb "fons propis de la Generalitat".\nEls Bombers no han trobat, de moment, cap pista sobre l'origen del foc, i els Mossos d’Esquadra han entrat en la investigació per esclarir si l'incident té l'origen en la pobresa energètica. A peu de carrer tot són teories i hipòtesis sense cap altra base que els rumors dels veïns, encara en estat de xoc de veure i ensumar el socarrim a dins de les cases. Riera insisteix que cal esperar l’informe tècnic per evitar treure conclusions errònies de la veritable causa del foc, però sí que apunta que en barris com el de Sant Bernat “la pobresa” s’apodera de comunitats de veïns senceres i que, sense entrar en si és aquest el cas, hi ha veïns que han de punxar la llum al comptador.\nA l'espera de les conclusions de la investigació, des de l'Aliança contra la Pobresa Energètica apunten que al darrere de la majoria d'incendis hi ha la pobresa energètica i, per això, reclamen que sempre s'analitzi l'estat del sistema elèctric del bloc sinistrat per si la companyia distribuïdora no n'ha fet el manteniment, alhora que es pregunta per què la conselleria d'Interior encara no ha posat en marxa el protocol, com sí que ha fet l'Ajuntament de Barcelona, per detectar els casos quan els bombers van a fer inspeccions als domicilis.\nEn un decret qualificat d'històric entre la Generalitat i Endesa, les dues parts van acordar assumir les despeses dels 35.000 clients vulnerables que no poden pagar les factures per evitar que es quedin sense subministrament. Des del departament no han donat resposta, però, a quants comptadors socials s'han instal·lat per garantir el servei als veïns amb el padró al dia que tenen punxats la llum o el gas.


Va de lèxic: correcte o incorrecte?\nVerbs acabats en –onar\nEn català hi ha verbs com pressionar o succionar formats a partir dels noms pressió i succió que són correctes. Paral·lelament se n’han format d’altres que, per contra, són considerats incorrectes perquè ja hi havia un altre verb existent més curt.\nOcol·lisionar Pcol·lidir (també xocar i topar)\nOexplosionar Pexplotar, esclatar / fer explotar, fer esclatar\nPosar i ficar són verbs molt semblants però no sinònims. És important distingir-ne el significat per utilitzar-los correctament.\nEl verb posar s'utilitza en el sentit de ‘fer que alguna cosa o algú sigui o estigui en un lloc determinat on no era, en una nova posició, en un nou estat’.\nP Posar un llibre a l'armari. P Posar un policia a la porta.\nP Posar la corretja al gos. P Posar la data a una carta.\nEl verb ficar vol dir específicament ‘fer entrar dins un lloc’.\nP Ficar la clau al pany. P Ficar els peus a l'aigua.\nP Ficar els caramels a la butxaca. PFicar-se al llit.\nConvé, doncs, no utilitzar ficar en comptes de posar:\nO Ficar l'olla al foc. P Posar l'olla al foc.\nO Ficar una coma en un escrit. P Posar una coma en un escrit.\nCaixa / Capsa\nUna idea feta amb tres caixes.\nParlem de la diferència entre caixa i capsa, que sovint sol causar confusió. D’una banda, la capsa designa un receptacle de cartó, de llauna, de fusta, de vori, etc., de forma variable, més aviat petit, amb una tapa solta o agafada, destinat a guardar o transportar diferents objectes.\nExemples: capsa de llumins, capsa de bombons, capsa de sabates, capsa de píndoles, capsa d’aquarel·les…\nDe l’altra, la paraula caixa designa un receptable de dimensions relativament grans, fet de matèria sòlida, generalment de fusta, amb tapa o sense, que s’empra per guardar-hi objectes o embalar-los per al transport.\nExemples: embalar els mobles en caixes, una caixa de llibres, una caixa de taronges, una caixa d'eines...\n*Extret de la Revista Un cop de mà! Núm.50-52 CNL DEL VALLÈS ORIENTAL\nEtiquetes de comentaris: Consorci per a la Normalització Lingüística, Un cop de mà! Consorci


Notícies - Nou tall de trànsit a la plaça de Barcelona\nNou tall de trànsit a la plaça de Barcelona\nL'accés a la plaça de Barcelona es podrà fer pel carrer de Sant Antoni.\nel 25/nov/11 Dario Albert Societat PDF\nLes obres de remodelació de la plaça de Barcelona obligaran a restringir la circulació viària a la cruïlla dels carrers de Sant Antoni i de Xerric aquest dimecres i dijous. L'accés amb vehicle a la plaça només es podrà fer pel carrer de Sant Antoni.\nAquest accés serà d'ús per als veïns de la zona perquè circular per aquests carrers vianantitzats està restringit a una targeta d'activació de les pilones mòbils. Els veïns que encara no disposin d'aquesta targeta la poden sol·licitar a l'Oficina d'Atenció Ciutadana (OAC) de l'Ajuntament presentant el carnet d'identitat.\nD'altra banda, els vehicles de càrrega i descàrrega també podran accedir a la plaça al matí, de set a dos quarts d'onze; al migdia, de dues a dos quarts de cinc, i al vespre entre les vuit i les deu de la nit.\nAquest tall es farà per col·locar les instal·lacions soterrades de telefonia. Després l'Ajuntament podrà dur a terme els treballs de formigonar aquesta cruïlla.


Enviar aquesta notícia per e-mail Imprimir aquesta notícia ciutat 05. 05. 2022 Compartir a Twitter Compartir a Facebook\nTot a punt per a la 12a Cursa Nocturna de L'Hospitalet\nLa competició recupera la força i tots els elements que l'han caracteritzat\nLa nova edició es farà el dissabte 14 de maig a l’entorn de la plaça d’Europa i del Districte Econòmic. La causa solidària es destina aquest any a la creació d’un espai de benestar per als professionals de l’Hospital de Bellvitge.En aquesta edició, la competició recupera els circuits de 5 i 10 km, les activitats infantils i concerts, i la tradicional fideuà.\nTot està a punt per a una nova edició de la Cursa Nocturna Ciutat de L’Hospitalet. Dissabte, 14 de maig, a partir de les 20.30 hores, l’entorn de la plaça d’Europa i del Districte Econòmic tornarà a viure l’emoció i l’ambient festiu d’aquesta prova que ha esdevingut un referent per a les persones habituals d’aquestes competicions i com a trobada esportiva i lúdica.\nEn aquesta edició, la competició recupera els circuits de 5 i 10 km, les activitats infantils i concerts, i la tradicional fideuà. La pandèmia va fer que la Cursa Nocturna no es disputés l’any 2020. El 2021 es va traslladar a l’octubre i amb un format adaptat a les mesures de prevenció vigents en aquell moment i, entre altres, sense les activitats habituals a l’arribada dels corredors. Maite Revilla, regidora d’Esports, ha explicat que “tornem a recuperar el format habitual, l'animació, la fideuà, l’agermanament entre esportistes, en resum és una gran festa per a la ciutat”.\nLa Cursa Nocturna té una vessant solidària, en aquesta ocasió dóna suport a l’Hospital de Bellvitge en la creació d’espais de benestar per els seus professionals, l’any que aquest centre hospitalari celebra el seu 50è aniversari. Josep Àngel Duró, director de persones de HUB, ha volgut agrair en nom de tots els treballadors i treballadores de l’Hospital "que la causa solidària d’enguany estigui destinada en millorar els espais on treballen els professionals d’aquest centre que han tingut un paper fonamental durant la pandèmia”. De cada inscripció a la cursa es destina un euro a la causa solidària. També hi ha un dorsal 0 per a qui vulgui contribuir.\nInscripcions al web de la Cursa i presencialment als poliesportius Sergio Manzano i Marcelí Maneja\nLa Nocturna de L’Hospitalet consta de dues proves, una de 10 quilòmetres i l’altra de 5 quilòmetres, que transcorren per un circuit urbà accessible per a tothom, homologat per la Federació Catalana d’Atletisme, amb la plaça d’Europa com a punt de sortida i arribada. També hi haurà curses infantils, per als menors de 14 anys, entre les 18h i les 20h.\nAl llarg del recorregut hi haurà avituallament d’aigua i música en directe amb grups d’alumnes de l’Escola Municipal de Música-Centre de les Arts (EMMCA). A l’arribada hi haurà activitats, a banda del lliurament de guardons, com ara concerts i activitats infantils, i tampoc no hi faltarà la tradicional fideuà.\nLa inscripció, d’11 euros, inclou una samarreta tècnica, servei de guarda-roba i dutxes, avituallament, assegurança d’accidents i accés a les activitats programades, entre d’altres. Les inscripcions es poden fer a través del web de La Cursa Nocturna i es tancaran quan s’arribi als 5.000 inscrits. També es poden fer de manera presencial, als poliesportius municipals Sergio Manzano de Bellvitge i Marcel•lí Maneja, del Centre.\nEls dies 13 i 14 de maig hi haurà la Fira de la Cursa al Centre Comercial Granvia, en la qual les persones inscrites podran recollir el dorsal, la samarreta i la bossa de la Cursa.\nLa Cursa Nocturna de L’Hospitalet està organitzada per l’Ajuntament de L’Hospitalet amb la col•laboració de la Diputació de Barcelona i el patrocini del Centre Comercial Granvia 2, Aigües de Barcelona, Autovio, Aedas Homes, Decathlon i Varta.\nCursa Nocturna Ciutat de L'Hospitalet


La Liga de Rugby arranca con Tecnidex Valencia - CAU Rugby Valencia\nDissabte que ve 16 de setembre, el Poliesportiu Quatre Carreres serà la seu del primer partit de la lliga Divisió d'Honor B.\nDissabte que ve 16 de setembre, el Poliesportiu Quatre Carreres serà la seu del primer partit de la lliga Divisió d’Honor B, en acollir la trobada entre el Tecnidex València i el CAU Rugbi València. El partit es jugarà a les 17 hores.\n“Hem arribat molt verds a aquest partit, seguim encara de pretemporada i als jugadors els faltaria un mes per a estar totalment en forma. Però tots els equips estan igual. Encara que tots els jugadors tenen moltes ganes de començar la lliga i jugar, ja que no ho fan des del 2 d’abril”, ha assenyalat Alberto Socías, entrenador del Tecnidex València.\nEl rival, el CAU Rugbi València, cercarà redimir-se de la derrota patida en el curs passat en aquest mateix camp.\nLa novetat d’aquesta temporada és que s’incorporen veterans com Monti i Altell i, Alexis, que ha estat molts anys jugant en el segon equip. “Hem recuperat a jugadors de la casa per al primer equip”, ha comentat Socías.\n“Anem a continuar amb els objectius de la temporada passada, seguir creixent com a jugadors i com a equip” Socías també ha destacat la gran experiència viscuda per l’equip en laciudad de Nimes (França), on l’equip s’ha preparat realitzant un\nxicotet stage de cinc dies.\nA més, van jugar un partit amistós contra l’equip Sub 23 del Rugbi Club Nimis, amb resultat final per als francesos per 39 a 33. “És una iniciativa que hem de repetir a l’any que ve, serveix per a posar-te en forma i per a créixer com a equip. Vam tornar molt contents”, conclou l’entrenador.


Els Petits exploradors del Teide: de novembre 2019\nEls petits exploradors fan: ioga\nCom cada dilluns els petits exploradors es barregen i un dels grups els hi ha tocat fer ioga. Mitjançant un vídeo comencen a fer postures per relaxar-se i estar tranquils, enfortint l'esquena i els músculs de tot el cos Participen molt i en gaudeixen!!!\nPublicat per petits exploradors del teide a 15:44 Cap comentari:\nA p3 estem treballant el número 1. Utilitzem la tècnica dels pinzells a la pissarra per aprendre a fer-lo. El resultat ha estat pintar amb pintures i posar un gomet dins d'un sac. Ens ho hem passat molt bé.\nPublicat per petits exploradors del teide a 15:25 Cap comentari:\nProjecte d'art a P5\nA p5 hem treballat un projecte d'art. L'artista és Yayoi Kusama, que utilitza els punts en cadascuna de les seves obres. A P5, hem recreat una obra a partir d'uns globus que hem inflat i els hem decorat amb gomets. Ho hem passat molt bé i a part hem après cosetes sobre Y.Kusama!\nPublicat per petits exploradors del teide a 10:39 Cap comentari:\nPetits exploradors: Llums i colors\nCada dilluns treballem els "petits exploradors" amb grups barrejats des de P3 a P5!. Una de les activitats que treballem són les llums i colors. A partir de les taules de llum gaudim de petites activitats. El nostre nom, relacionem a cada animal amb casa seva, utilitzem el tacte i ens relaxem amb mocadors de colors! Ens ho passem molt i molt bé!\nPublicat per petits exploradors del teide a 10:27 Cap comentari:\nA P3, treballem les emocions a partir del "Monstre dels Colors". Els monstres de l'alegria, la ràbia, la por, la tristesa i la tranquil·litat ens acompanyen cada dia a la classe. I tu, com et sents avui?\nPublicat per petits exploradors del teide a 13:19 Cap comentari:\nAquest és el Blog d' Educació Infantil de l' Escola Teide.\nAquí, mitjançant imatges, intentarem mostrar bons moments que els vostres fills i filles viuen a l' escola.\nTambé serà una eina d'informació.\nPodeu participar enviant-nos els vostres comentaris.\nInformació (9) P4 (9) fotos (7) P3 (6) P5 (6) Info (3) p-5 (2)


Jesús Hernández: Nàusea política\nMolt bona reflexió, com sempre.\n6 d’octubre de 2010 a les 21:47\nPrimer de tot gràcies, Jesús. Diu molt de tu el post que acabes de publicar. És cert, vas ser dels primers que vaig comentar els canvis al govern i els meus personals, i hem vas felicitar mostrant una sincera satisfacció.\nNo comparteixo moltes de les coses que has afirmat, ja les hem discutit moltes vegades. Crec que des de la JSC mai hem superat els límits dels quals tu ens acuses, però torno a repetir que prefereixo no tornar a remenar el tema. Hem fet durant molt de temps una política d’oposició dura, però alhora responsable i conseqüent, buscant el bé comú i per tant de la ciutat. Quantes vegades he repetit que ens uneixen moltes més coses de les que ens separen. I quantes vegades hem demanat des de la JSC un pacte d’esquerres a Cerdanyola.\nEn fi, acabo com vaig començar: gràcies pel suport i quan vinguis a Cerdanyola fes-me un truc que tinc ganes de compartir un café.\n6 d’octubre de 2010 a les 22:06\nJa feia temps que no em passava pel teu bloc. I sempre és un plaer llegir-te, tant per la teva forma de redactar i argumentar com per la nostra afinitat ideològica.\nRecolzo totalment la teva perspectiva de que la política la fan majoritàriament persones honestes i treballadores, i que el joc polític s’ha de basar en la col•laboració entre partits i el desenvolupament del benestar de la ciutadania, i no pas en la destrucció mútua dels càrrecs electes.\nI no puc evitar dir-li al Javi Montes que el que ell anomena oposició dura però responsable i conseqüent que van fer des del PSC a ICV-EUiA a Cerdanyola, com a politòleg que sóc, em va recordar molt a aquella política de persecució implacable (batejada com política de bulldog), que el PP li va fer al PSOE entre el 1992 i 1996.\nI, d’altra banda, permeteu-me posar en dubte que pactar a dia d’avui amb el PSOE-PSC sigui formar un pacte d’esquerres, després de totes les reformes econòmiques i socials que han desenvolupat, i que de socialistes i obreres no en tenen res. Us recomano l’editorial d’aquest mes del www.monde-diplomatique.es [España va mal] , on es senyala que després de les reformes a Espanya només s’ha aconseguit que la precarietat laboral continuï dominant el mercat laboral, i que l’únic que ha canviat és que ara als empresaris l’acomiadament els resulta més barat.\nJavi, un no és d’esquerres per les sigles dels seu partit, sinó per les polítiques que desenvolupen, i en això, a l’àmbit econòmic, a dia d’avui esteu a l’alçada de CiU o el PP.\n7 d’octubre de 2010 a les 9:30\nMarc A. Guillamon ha dit...\nPrimer de tot felicitar-te per la bona reflexió feta en aquest article, i sobretot, per les bones maneres utilitzades a l'escrit, respectant i opinant sobre les dos parts amb total objectivitat sobre un tema que ha portat tanta polèmica.\nJo tampoc hauria penjat la foto, però discrepo en el teu comentari sobre el fet de que entens que s'hagi penjat, causat per les formes utilitzades pel PSC i JSC en anteriors situacions. Crec Jesús, que nosaltres no ens hem de justificar d'actuar d'aquesta forma perquè abans d'altres haguessin actuat igual amb nosaltres. Un clar exemple, és el que va passar en aquest últim ple, on després de la crítica ICV-EUiA sobre la nova modificació del cartipàs per part del Govern, aquest només es va saber defensar fent una cronologia de l'anterior Govern, en comptes de fer una justificació sobre la relació de competències que hauria d'exercir en Javi Montes amb el seu sou. No entenc aquestes maneres de fer Govern, on sembla que en algunes situacions es vulgui fer oposició a l'anterior Govern, ni tampoc entendré aquests "atacs" per part d'ambdues organitzacions creant aquest ambient de crispació, en comptes de fer crítiques constructives sobre errors que creiem que es realitzen al govern municipal.\nJavi Montes, et desitjo molta sort amb les noves competències que t'han assignat, espero que l'exclusivitat serveixi perquè puguis aportar molt més a la ciutadania de Cerdanyola i a l'hora aprendre de la gestió municipal. Espero que aquesta crítica per part de molts ciutadans i ciutadanes de Cerdanyola sobre una gran incongruència com és la despesa en sous dels regidors del govern després de que un dels vostres principals valors amb el que veu entrar en el govern era l'austeritat, es pugui veure solucionat amb alguna decisió austera per part del govern.\nMarc A. Guillamon.\nEs una reflexió fantàstica que, malauradament s'ajusta a la realitat, sobretot en el que comentes dels atacs permanents de JSC cap a ICV-EUiA que, lluny del que afirma el Javi, anàven molt més enllà d'una actitud responsable i "conciliadora"... Javi si, com dius, apostes per un acord d'esquerres a Cerdanyola, per què no intentes convèncer a la teva gent, -especialment al teu primer secretari-, que deixi d'insultar-nos contínuament, atacant a la honorabilitat del Govern anterior, començant pel Toni Morral...\n20 d’octubre de 2010 a les 10:50\nJoan Garcia ha dit...\nla condició per parlar d'un govern local amb ICV i el PSC és que aquests deixin de criticar els errors del Toni? La cosa només aniria per aqui?\nBen mirat tè molta lògica ja que esteu d'acord en fer tants abocadors com calgui, fer el Túnel d'Horta, construïr tota la Plana del Castell, contractar moltes places absurdes a l'ajuntament, no donar resposta als pares de nens de 0 - 3 anys o en invertir els FEOSL en la primera cosa que se us acudeix.\nSegurament tinguis raó, l'únic que us queda per fer és reconèixer la realitat i ensabonar-vos les esquenes amb amor i loció de coco.\nA Cerdanyola sempre us he votat però ara s'ha acabat, jo no hi torno.\n10 de novembre de 2010 a les 15:26


fòrum de vehicles elèctrics - Estem vivint una crisi energètica?\n14.04.2021 a les 23:38:38\nfòrum de vehicles elèctrics › altres › energia › Estem vivint una crisi energètica?\nEstem vivint una crisi energètica? (Read 2797 times)\nEstem vivint una crisi energètica?\n15.07.2010 a les 16:18:48\nDe Guillem Alonso de Armiño\nExtret de: http://www.rebelion.org/noticia.php?id=109647\n"Se'ns ha explicat detalladament que l'esclat de la bombolla immobiliària nord-americana la va originar l'actual crisi. Però ningú ens ha explicat per què va esclatar aquesta bombolla. El que a continuació llegireu els pot semblar estrany, i és ben normal, ja que han estat adoctrinats en termes com subprime, trossejar hipoteques i altres tecnicismes, però ningú els ha mostrat els motius des de l'òptica d'aquest article: des de la crisi energètica.\nÉs veritat que en els excessos financers es van arribar a concedir enormes hipoteques a gent amb pocs recursos. Però què va fer que tota aquesta població deixés de pagar de cop, tots al mateix temps? La resposta està en el preu del barril de petroli, que estava en una escalada contínua de preus, arribant el seu màxim històric, 147 dòlars per cada barril de petroli. L'encariment de l'energia va produir l'alça dels aliments i del transport, impactant d eple als nord-americans subprime (de baixos ingressos), que no arribaven a final de mes. Van ser deixant de pagar les seves hipoteques per poder menjar.\nAquí a les nostres terres, el 9 de juny de 2008, quan el barril tocava i els 120 dòlars, Espanya es sumava a la vaga europea massiva de transportistes, agricultors i pescadors contra l'alça del preu del petroli. Milers de camions, tractors i vaixells van quedar aturats, i com a mostra de la seva determinació, un titular de premsa d'aquell proper dia: "Els transportistes adverteixen que continuaran amb les protestes i que estan preparats per a la victòria o la presó". No els sortia rendible arrencar els tractors, camions i vaixells per treballar, pagant el petroli a 120 dòlars el barril. El nostre sistema de vida és totalment inviable a llarg termini amb un preu de barril de petroli a 120 dòlars."\nRe: Estem vivint una crisi energètica?\nReply #1 - 15.07.2010 a les 16:19:37\nLa gràfica doble mostra en una línia a traços el preu del barril en dòlars actuals (USD. descomptant l'efecte de la inflació). I mitjançant una línia contínua la producció mundial en Milions de barrils per dia (MBD). Del 1984 al 2004 el preu s'ha mogut al voltant de la forquilla 20-40 dòlars per barril, mentre la producció passava de 60 a 80 MBD. A partir de 2004 tot i que el preu del petroli s'incrementa més d'un 300%, la producció tot just aconsegueix augmentar un 6%, de 80 a 85 MBD. En conclusió, la producció mundial de petroli va tocar sostre l'estiu del 2008. Aquest fet és conegut com "El zenit del petroli" o Peak Oil en anglès.\nEl zenit del petroli es refereix al punt màxim d'extracció mundial de petroli, i implica un impacte devastador sobre l'economia i els nostres sistemes d'alimentació i transport. En poques paraules, l'energia abundant i barata desapareix. La producció comença a mimbar, alhora que la demanda mundial de petroli supera sempre a l'oferta.\nL'alt preu del petroli va punxar la bombolla immobiliària més gran, les hipoteques subprime nord-americanes. Aquesta és la causa principal de la crisi actual. L'alt preu de l'energia va fer que pugés el preu dels aliments i del transport, provocant que les famílies nord-americanes no arriben a final de mes, deixant de pagar la seva hipoteca al banc. L'increment dels preus durant aquesta època va ser el més alt des de feia 35 anys (des de la crisi de petroli de la guerra del Yom Kippur)\nLa crisi per l'alt preu va portar la disminució del consum de petroli i l'estabilització dels preus del barril, aquesta vegada al voltant dels 80 dòlars / barril ... fins que es produeixi la recuperació i tornada a començar el ral li alcista.\nSi es fixen en la gràfica històrica el 2007, a 86 dòlars el barril esperàvem que baixés de preu acostumats a un històric de preus d'entre 20-40 dòlars. Pensi que, per exemple, els pressupostos d'Espanya per a l'any 2005 s'havien efectuat per un preu del petroli de 30 dòlars per barril. Avui coneixem, o millor dit hauríem conèixer, que el futur serà una escalada brutal del preu del petroli, és a dir, del preu de l'energia.\nLes implicacions d'aquesta realitat geològica, l'esgotament del petroli barat, són tan potents que quan una persona és exposada per primera vegada als fets del zenit del petroli la primera reacció és la negació dels dades. No passa res, és una reacció normal i en pocs dies es passa. Després vénen altres fases: por, acceptació i finalment recerca de solucions.\nPer desgràcia el zenit del petroli i les immediates conseqüències no és un tema gaire difós àmpliament entre els ciutadans. Espero, amb aquest article, motivar el vostre interès, i puguem, com més aviat, motivar actuacions conjuntes per afrontar la veritable crisi que s'acosta. Això requerirà el plantejament d'accions estratègiques a llarg termini, amb accions intermèdies o tàctiques a curt i mitjà termini. I l'adopció de mesures correctores immediates. Hem de plantejar-nos la transició d'una societat basada en el petroli a una altra que utilitzi fonts energètiques alternatives. Tot això acompanyat de canvis importants en els hàbits de consum.\nAquest tipus de planificació requereix d'una capacitat d'organització social i política que va més enllà dels plantejaments partidistes actuals a 4 anys vista (i de vegades ni això). Cal començar a dir les coses pel seu nom i no maquillar les dades de la crisi amb falses recuperacions econòmiques que no són més que miratges d'un futur molt incert.\nEstem disposats a plantejar futurs energètics alternatius? Si seguim pel camí actual no ens espera més futur que una successió contínua de crisis econòmiques acompanyades de conflictes socials, nacionals i internacionals, cada vegada més greus, com a conseqüència de la lluita pel control de les poques fonts energètiques que queden. Aquesta és la raó principal per la qual cal començar a exigir un canvi de l'actual model energètic. Però primer hem d'estar ben informats de la realitat. Espero que aquest primer escrit us animi a fer-ho.\nGuillermo Alonso de Armiño y Érase. Ingeniero Industrial Superior.


Nous pressupostos participatius a Calonge i Sant Antoni • Ràdio Capital de l'Empordà\nNous pressupostos participatius a Calonge i Sant Antoni\nEs dedicaran 75.000€ a les propostes de la ciutadania, que enguany tenen més temps per presentar-ne\nAhir va començar la recollida de propostes per la nova edició de pressupostos participatius a Calonge i Sant Antoni pel pressupost de l’any vinent. Es dedicaran 75.000€ en aquesta edició amb dues novetats: d’una banda, s’eliminen les votacions a doble volta per simplificar el procés i també s’ha ampliat el període de presentació de propostes, que s’allargarà fins al 30 de setembre per fomentar la participació ciutadana i assegurar-se que tothom disposi de temps per participar-hi.\nAixí doncs, qualsevol major de 16 anys hi pot participar, encara que no estigui empadronat/da al municipi. Les propostes presentades per la ciutadania seran sotmeses a validació per part dels serveis tècnics municipals, per assegurar que compleixen els requisits establerts en les bases de participació. Un cop validades les propostes passaran a la fase de votació en el marc de la propera edició dels pressupostos participatius, i d’entre aquestes propostes presentades per la ciutadania en sortiran els projectes escollits per desenvolupar durant l’any vinent.\nAquest és el quart any que l’Ajuntament de Calonge i Sant Antoni impulsa els pressupostos participatius per apropar la presa de decisions a la ciutadania.\nArticle anteriorValoració positiva del “Summer Street” a Palafrugell\nArticle següentCrítiques per l’arribada d’un creuer de 1.700 persones a Palamós


Pregària i mascaretes contra el coronavirus\nLa Fraternitat de Clarisses de Vilobí d’Onyar respon a la manca de material de protecció\nCarme Munté Margalef 11/04/2020\nLa situació d’emergència sanitària i social provocada per la pandèmia de la Covid19 ha fet sorgir moltes iniciatives solidàries per elaborar material de protecció. La Fraternitat de Clarisses de Vilobí d’Onyar, al bisbat de Girona, també s’ha posat mans a l’obra. «Donada l’escassetat de mascaretes en la sanitat i en la resta d’àmbits socials, la delegada de Vida Consagrada de la nostra diòcesi de Girona, Pilar Pina, que a més treballa en l’àmbit sanitari, ens va fer arribar la necessitat d’aquest material; i a partir d’un model que ella ens proporcionà vam començar a cosir», explica Rita M. da Paixão Valente, abadessa de la Fraternitat de Santa Clara de Vilobí d’Onyar. «És una tasca de tota la Fraternitat, és la nostra forma de fer. Tothom col·labora en els projectes comuns segons les seves possibilitats.»\nLes clarisses també lluiten contra la pandèmia amb la pregària, que adquireix tota la seva força en les seves diferents dimensions: intercessió, acció de gràcies, guarició del cor, purificació de la ment. «Santa Clara d’Assís, la nostra fundadora, va definir la nostra missió contemplativa com a “sostenidora dels membres més febles del cos de Crist”. En aquests moments aquesta “missió” adquireix plenament tota la seva força. La pregària diària de la nostra comunitat s’ha convertit en una súplica per tal que Déu tingui misericòrdia de tots i de totes nosaltres, donant a cadascú el que en aquests moments necessita la societat per tirar endavant: solidaritat, ciència, responsabilitat, sensibilitat...»\nLa clarissa destaca com un aspecte positiu la resposta solidària de tantes entitats, de tantes persones anònimes: «És un exemple i la manifestació clara de la gran humanitat del cor humà, la valoració i el reconeixent de persones que fan tasques gairebé “inapreciables” fa tot just un mes i que ha posat de manifest que sense aquestes persones la nostra “societat del benestar” no funciona... Nosaltres mateixes estem sentint aquest caliu humà de moltes persones properes a la nostra fraternitat: “Germanes, esteu bé?, necessiteu res?”»


Bartomeu busca un nou patrocinador | We Love Barça\nBartomeu busca un nou patrocinador\nEl president del Barça es reuniran amb Benedito i Farré després de la gira als EUA\nFOTOS. A San Francisco, dia de beisbol\nEverton i West Ham van darrere Halilovic\n25 Juliol, 2015 - 11:51\nEl Barça i el seu president, Josep Maria Bartomeu, es reuniran amb Jordi Farré i Agustí Benedito després de la gira als Estats Units per tractar el tema del patrocini. Tal com informen Gabriel Sanz i Miguel Rico a Mundo Deportivo, el president del Barça estaria interessat en conèixer les propostes de patrocini anunciades pels dos aspirants a la presidència del Barça durant la campanya i la precampanya.\nBartomeu, en període electoral va assegurar públicament que li interessaven aquestes ofertes de patrocini dels altres candidats. El patrocini aniria encaminat a substituir Qatar Airways de la samarreta i afegir un patrocini a la samarreta d’entrenament.\nAmb Jordi Farré, precandidat a les eleccions, de la candidatura ‘Som gent normal’, va parlar amb Bartomeu i Manel Arroyo el dia després de les eleccions. En la conversa van quedar en reunir-se després de la gira als EUA.\nDurant la presentació del projecte econòmic, Farré va presentar el bingo on-line Botemanía com a futur patrocinador del Barça si aconseguia ser president. Farré va assegurar que patrocinarien la samarreta d’entrenament, les seccions del Barça, la publicitat del Camp Nou i aportarien 40 milions d’euros al club.\nAmb Agustí Benedito va parlar Manel Arroyo per telèfon, i li va preguntar per la seva marca de patrocini exposada durant els últims dies de campanya. Benedito va anunciar un preacord amb la firma ‘World Trade Brands’, que oferiria com a patrocini la beguda energètica ‘Flight Without Wings’.\nLa marca britànica, amb capital hindú, substituiria Qatar Airways a la samarreta del primer equip de futbol i seria un contracte de 3 temporades. El patrocini aportaria al club entre 70 i 80 milions d’euros per temporada. Benedito, també tenia 3 propostes més, d’origen asiàtic, relacionades amb les noves tecnologies, de béns de consum i una de transport aeri.\nVan Gaal evita parlar de Pedro\nQui és Abdennour?


Llista de Reptes – ECONOMIA CIRCULAR\nAl principi del programa farem un laboratori d’idees entre experts en l’àmbit de l’economia circular i participants per determinar quins són els projectes amb més potencial!\nEls experts convidat aniran actualitzant aquesta llista de reptes i propostes per tenir-les en compte a l’hora de pensar un projecte.\nJordi Oliver, CEO d’Inèdit Innovació\nCom vendre més venent menys? Pot la meva empresa augmentar els ingressos amb un menor consum de materials i/o productes? Quines eines necessito i com puc aplicar-les? Tradicionalment, per augmentar els ingressos ha estat necessari vendre més productes, el que condueix a un major consum d’energia i materials. I si fos possible desacoblar l’augment dels ingressos del consum d’energia, materials i / o productes?\nJavier Velasco, Founder & CEO de Lendi\nCom convèncer a les empreses per dissenyar i produir productes que durin, fets amb elements que es puguin reutilitzar? Es aquest un model econòmicament viable per a les empreses? Com podria ser-ho? Com convèncer als consumidors de la importància de comprar objectes de qualitat?\nDamián Martin, General manager Cooltra\nBateries de segona vida: quan ja no serveixen cerquem donar-lis un segon ús a instal·lacions aïllades o per donar suport a instal·lacions fotovoltàiques. Les motos també les aprofitem amb bateries noves que, per cert, hem dissenyat nosaltres mateixos i produim amb un partner a Taiwan.\nDavid de los Santos, director de QHSE a Provitalgroup\nReutilització aigua depurada: Del nostre procés productiu tractem l’aigua industrial i obtenim aigua depurada. Actualment aquesta aigua la tirem directament al col·lector municipal. EL plantejament seria: com es pot reutilitzar l’aigua de manera fàcil i econòmica tenint en compte destins o utilitzacions possibles, dins o fora de l’empresa.\nResidus menjador: Les empreses amb menjador no poden reciclar els residus assimilables a urbans. Com es poden gestionar els residus del menjador de les empreses ubicades en polígons de forma eficaç i econòmica?\nMobilitat: Com millorar la mobilitat dels treballadors de les empreses i reduir l’ús de vehicle privat. Les carreteres i autopistes cada dia estan més col·lapsades i la majoria de vehicles tenen un únic usuari. S’estan fent iniciatives com Busup (https://barberadelvalles.busup.com/), però com es pot fer per convèncer a la gent de la necessitat de fer aquest canvi mental a favor del medi ambient i que aquestes iniciatives tingui major acollida i major èxit?\nMarta Escamilla, Leitat\nCom podem seleccionar els recursos i les tecnologies de manera intel·ligent? Com podem fer el “canvi de xip”? Com es poden superar les barreres socials i culturals a través de la co-creació de nous serveis?\nUn nou model de negoci és possible en el sector de l’edificació, on la funcionalitat i l’accés a l’habitatge és més important que la compra/propietat.


Coneix al teu enemic…i al teu amic! -\nMolt interessant article de la Esther Garcés, sobre tecnologies d’avantguarda al servei de la ciència, la fotografia i la supervivència a nivells abans impensables… El resultat és impressionant!!!\nTothom sap que el desenvolupament científic i tecnològic d’aquest segle ha avançat principalment gracies a objectius militars i fa res que he trobar un exemple ben curiós.\nGairebé tots els arbres fruiters i moltes varietats vegetals que mengem necessiten algun insecte per a la pol·linització. Les abelles fan aquesta feina, transfereixen el pol·len d’una planta a una altra i ens aprofitem d’això. Al ser tant importants per nosaltres, hi ha investigadors que fan inventari de totes les espècies d’abelles, tant les que participen en les tasques agrícoles però també d’altres, com les que es troben en entorns urbans, per saber que passa amb elles amb situacions de contaminació o, tant sols per conèixer si hi ha espècies introduïdes.\nDoncs quan els investigadors de l’inventari de les abelles es van trobar amb els experts de l’exèrcit varen començar a fer les fotos que us he deixat. Primer les fotografies anaven dirigides als experts però que sapigueu que des de que els autors han col·locat les fotografies al seu lloc flickr.com, la pàgina s’ha fet ben popular.\nArticle pres del blog “La llibreta de les idees” de


Amsterdam Canal House Àmsterdam Països Baixos - Ofertes d'hotels amb els MILLORS DESCOMPTES EN LÍNIA\nSingel 410, Amsterdam-Centre, Àmsterdam, Països Baixos, 1016 AK - Veure al mapa\nSi el que està buscant és per un hotel ben situat a Àmsterdam, no busqui més enllà de Amsterdam Canal House. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Amsterdam Canal House, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha transport hotel/aeroport, habitació familiar, lloguer de cotxes, àrea de fumadors.\nGaudiu de les comoditats d'alta gama com ara calefacció, escriptori, despertador, ventilador, aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Amsterdam Canal House la base perfecta per a gaudir de la seva estada a Àmsterdam.\nTots els comentaris (25) Parelles (1) Famílies amb infants petits (5) Famílies amb infants grans (6) Grups (14)


El Santuari Gaia, Roses, Olot i Torroella, guardonats pel Col·legi d´Advocats de Girona - Diari de Girona\nddg | girona 27.04.2017 | 14:35\nFoto d´arxiu de la seu del Col·legi d´Advocats de Girona, on es farà l´acte d´entrega dels premis. ANIOL RESCLOSA\nFoto d´arxiu de la seu del Col·legi d´Advocats de Girona, on es farà l´acte d´entrega dels premis.\nLa Comissió de Protecció dels Drets dels Animals (CPDA) del Col·legi d'Advocats de Girona lliurarà el proper dimarts els primers premis i reconeixements «Ànima». Es tracta d'uns guardons creats per distingir aquelles persones, organitzacions i institucions que treballen per a la protecció dels animals i per a la defensa dels seus drets. El Santuari Gaia, situat a Camprodon, recollirà el «Premi Ànima», mentre que els municipis de Roses, Olot i Torroella de Montgrí rebran el «Reconeixement Ànima», per haver-se declarat poblacions respectuoses envers els animals o haver suprimit els correbous.\nEn aquesta primera edició dels premis Ànima, la CPDA del Col·legi d'Advocats de Girona (ICAG) ha decidit premiar al Santuari Gaia de Camprodon per la seva feina de rescat dels animals víctimes d'injustícies o que no han pogut ser productius en la indústria alimentària. També per la tasca de conscienciació i denúncia del maltractament animal que porten a terme a través dels mitjans i les xarxes socials.\nLa CPDA-ICAG també ha volgut reconèixer els municipis de Roses, Olot i Torroella de Montgrí per haver-se declarat localitats respectuoses envers els animals o haver abolit els espectacles festius amb animals. L'any passat va ser el primer en què no es van celebrar correbous ni la polèmica empaitada d'ànecs a la Festa Major de Roses, arran d'una moció aprovada pel ple de l'Ajuntament rosinc el febrer del 2016.\nTambé l'any passat Olot va deixar de celebrar els correbous, mentre que a Torroella de Montgrí el 2016 va ser l'últim any que va tenir lloc aquest espectacle després que el ple va aprovar una moció per suprimir-lo. Fruit de les diferents decisions, el ple del Parlament de Catalunya va aprovar el 22 de març d'aquest any treure els tres municipis gironins –Roses, Olot i Torroella– del llistat de poblacions catalanes on se celebren festes tradicionals amb bous.\nEls premis es lliuraran el proper dimarts 2 de maig en un acte que anirà a càrrec del degà i president de la CPDA-ICAG, Carles McCragh. També hi intervindrà el president de la recentment creada Comissió de Protecció dels Drets dels Animals del Consell de l'Advocacia Catalana i degà del Col·legi d'Advocats de Mataró, Julio J. Naveira, així com l'advocada Yolanda Valbuena, vocal de la CPDA del Col·legi de l'Advocacia de Barcelona. L'acte tindrà lloc a les cinc de la tarda a la sala d'actes del Col·legi d'Advocats de Girona.\nEl síndic exigeix garanties jurídiques per als menors migrants sols.


El pavelló Onze de Setembre comença a funcionar per la vacunació de la covid-19 - Teleponent\nInici Coronavirus El pavelló Onze de Setembre comença a funcionar per la vacunació de...\nEl pavelló Onze de Setembre de Lleida ha començat a funcionar aquest dimarts com a centre de vacunació contra la covid-19. A la vegada, també esdevé un dels dos punts de coordinació logística de campanya d’administració de la vacuna de la Regió Sanitària de Lleida.\nEls primers en rebre el vaccí en aquest espai han estat treballadors de residències i personal sanitari que en el seu dia no van poder rebre la vacuna als respectius centres de treball. Més endavant, també es vacunarà a altres col·lectius i, finalment, s’hi farà la vacunació massiva al conjunt de la població.\nTot i això, des de Salut no descarten tornar a utilitzar altres equipaments públics com ara centres cívics, de la mateixa manera que es va fer amb la vacunació de la grip.\nL’Ajuntament de Lleida ha prorrogat fins al mes de setembre la cessió a Salut de les instal·lacions del pavelló municipal Onze de Setembre, per instal·lar-hi un punt de coordinació i logística de la campanya de vacunació contra la covid-19, amb la qual cosa continuaran sense poder acollir usos esportius.\nLa Paeria ja va posar les l’equipament a disposició del Departament l’abril passat per tal de fer front a la pandèmia.\nDes de la setmana passada, les instal·lacions s’utilitzen com a lloc de treball de l’equip que coordina la vacunació a la Regió Sanitària de Lleida i que anteriorment ocupava un espai més reduït al CAP Onze de Setembre.\nAixí doncs, des del pavelló les infermeres que administren els vaccins es desplacen diàriament fins a les residències i centres sanitaris de Ponent. A la Regió Sanitària de Lleida, Salut ha habilitat dos punts de coordinació i logística de la campanya, a l’Onze de Setembre i al CAP de Balaguer. En el cas de l’Alt Pirineu i Aran, hi ha un centre de coordinació a Tremp.\nEn una visita a les instal·lacions, la gerent de la Regió Sanitària de Lleida, Divina Farreny, ha destacat que “la logística que hi ha darrere de la vacuna és molt complexa i queden mesos de molta feina per endavant”.\nPer això, considera “imprescindible” que totes les administracions sumin esforços a l’hora de fer front a la pandèmia per “aconseguir la desitjada immunitat de grup al més aviat possible”, ha afegit.\nPer assolir aquesta fita, caldrà haver vacunat al 70% de la població, segons ha dit la gerent de la Regió Sanitària de Lleida, i per això, ha remarcat que a més dels equipaments sanitaris, serà necessari utilitzar altres equipaments públics d’arreu del territori com ara l’Onze de Setembre o centres cívics, entre altres, per poder dur a terme les vacunacions, de la mateixa manera que ja es van fer servir durant la darrera campanya de vacunació de la grip.\nL’alcalde, Miquel Pueyo, ha defensat que la polivalència dels espais públics s’ha evidenciat amb la pandèmia. “Ja no hi ha espais públics privatius per una activitat o una altra i, si cal utilitzar espais, com pot ser un altre pavelló, un museu o el que sigui en aquest combat per superar la situació de crisi sanitària, econòmica i social els utilitzarem”, ha afirmat Pueyo.\nAixí mateix, ha agraït la “comprensió” del Lleida Llista Blava, que ha hagut de traslladar la seva activitat als pavellons de la Bordeta i Bell-lloc d’Urgell.\nAnul·lació d’intervencions quirúrgiques per la “pressió” assistencial\nDivina Farreny ha dit que la “pressió” assistencial que hi ha en aquests moments a la regió sanitària de Lleida és “forta” i “és un equilibri molt inestable”.\nLa responsable de Salut a Lleida preveu que en les pròximes setmanes anirà en augment, un fet que afecta tant a l’assistència relacionada amb la covid-19 com a la no covid. En aquest sentit, Farreny ha explicat que la setmana passada es van desprogramar tres intervencions quirúrgiques i aquesta han estat dos més, i personal d’anestesiologia han hagut de donar suport a pacients crítics i semicrítics amb coronavirus. ACN\nArticle anteriorMollerussa activa un programa perquè persones majors de 65 anys que viuen soles comparteixin pis\nArticle següentInstitucions valentes contra l’extrema dreta


El LED VERMELL: de gener 2015\nAquesta setmana, i per dos motius ben diferents, he acabat parlant, escoltant i rumiant sobre els horaris, els espai temporals que dediquem a diverses activitats.\nÉs una qüestió que de forma constant, impregna la meva vida des de fa molts anys: com poder fer el màxim de coses en les hores que tenim; com poder treure el màxim de rendiment al temps. A vegades m’imagino com un d’aquells terribles “enginyers de mètodes i temps” dels anys vuitantes que voltaven per les empreses amb un quadern de paper mil·imetrat i un cronòmetre mesurant els segons que els treballadors necessitaven per fer qualsevol operació, esmicolant cada fase en una seqüència de moviments dels quals calia mesurar el temps necessari per executar-los per després dissenyar una manera més eficient de fer-los.\nAra mateix, mentre escric això a les 11 de la nit, no puc deixar de pensar que hauria d’estar dormint perquè demà m’hauré de llevar a les 5 del matí i això vol dir que dormiré menys de 6 hores, dues menys del que normalment es considera necessari per tenir un bon repòs.\nSegurament, mentre jo pateixo per això, hi ha milers de catalans o fins i tot algun milió, que estan mirant la televisió o adormint-se al sofà fent veure que miren la televisió o potser navegant per les xarxes socials...\nD’això anava la xerrada que Salvador Cardús va fer divendres passat a Olot per parlar de la iniciativa sobre la reforma horària (http://www.reformahoraria.cat/). Els mals hàbits horaris dels catalans que, dormint poc, acaba redundant en una productivitat laboral o acadèmica molt inferior al nostre teòric potencial.\nCardús ens va fer veure que els catalans som una (una altra) anomalia europea pel que fa als horaris\ni que el recurs a la mediterraneïtat torna a ser una excusa de mal pagador perquè mentre que aquí dinem entre dues i tres del migdia i sopem entre les 9 i les 10 del vespre, just després dels Pirineus, fan els àpats just dues hores abans. I tant Mediterrània és la costa Brava com la Provença.\nEns parlava de com d’estrany és que el prime time televisiu sigui passat les 9 del vespre, que les pel·lícules comencin a quarts d’onze, etc.. i que això acabi tenint com a conseqüència un descans escàs que porta a un rendiment pobre; i ens posava l’exemple que avui a moltes escoles, les assignatures “difícils” es deixen per després de l’esbarjo, quan els alumnes ja s’hauran despertat i, sobretot, hauran menjat perquè a casa no han tingut temps d’esmorzar.\nResumidament, el projecte de reforma horària proposa (molt resumidament) reorganitzar els horaris de la societat catalana per redistribuir el temps a partir del 15 de setembre del 2016. Aquell dia, els funcionaris plegaran a la 1 del migdia (suposo que començaran més aviat i que faran menys vacances); la mainada dinarà a l’escola a les 12 i tornarà a classe a la 1 i fins 2/4 de quatre; els telenotícies vespre començaran a quarts de vuit del vespre; i les empreses i sindicats s’hauran posat d’acord per parar l’activitat nomes 1 hora al migdia i per plegar a les 5 de la tarda. Els beneficis esperats d’aquest canvi prometen ser espectaculars en termes de rendiment i també, de felicitat personal per tenir més temps per al lleure, descans i conciliació de la vida familiar i professional.\nMentre escoltava en Cardús com desgranava arguments i anècdotes (i aprofitava per defensar la independència de Catalunya) em venia al cap la discussió que esmentava al principi d’aquest post a ran del Pla d’usos dels espais públics del Firal que espero que aprovem en el Ple aquest dijous 29 de gener. La petita polèmica sobre els horaris de finalització era només una part de l’iceberg dels horaris de l’oci nocturn. Anys després d’haver escrit sobre el tema (http://el-led-vermell.blogspot.com/2010/10/oci-nocturn.html) em continua sorprenent la necessitat d’invertir l’horari, i els bioritmes, per divertir-se. Es pretén que sembli normal que l’oci ultrapassi el “nocturn” per convertir-se en “matinal”, que l’esmorzar sigui el pas previ al dormir i que el primer àpat del diumenge sigui, amb sort, el dinar. Una canelons o una vedella amb bolets, acaben per ser un magnífic esmorzar de diumenge per molts joves que de dilluns a divendres tenen massa son per menjar quan es lleven.\nPotser caldria afegir a la iniciativa de la reforma horària, un canvi també en el model d’oci nocturn amb hores d’inici i de finalització avançades com a mínim un parell d’hores. I que ens ajudés a tots a pensar que és menys important l’hora que t’has de llevar que no pas l’hora que has d’anar a dormir per poder-te llevar lliure de la sensació de derrota.\nDisculpeu però se’m fa tard per anar a dormir. Si aquesta entrada no us ha agradat gaire, atribuïu-ho a la son que fa que els ulls se’m tanquin i les idees se’m confonguin.\nPublicat per Josep Ferrés a 23:41 0 comentaris\nEtiquetes de comentaris: Cardús, reforma horària\nLluita de marrans\nAquest dimecres passat el President Mas va anunciar que el 27 de setembre hi haurà eleccions al Parlament de Catalunya. Després d’un trist i lamentable, però afortunadament prou curt, període de guerra freda entre CDC i ERC pel com i el quan.\nUna guerra que deixava bocabadats i amb l’ai al cor a milers de catalans que ja assajaven els “ai, ai, ai”, els “ja es veia a venir” i el famós “amb mi que no hi comptin mai més!” que sempre sol anar acompanyat de gestos d’indignació i d’un gotet de ratafia pel disgust.\nEntremig, l’ANC i Òmnium tibaven per assolir un acord ràpid que portés a unes eleccions amb la mateixa celeritat per aprofitar l’embranzida del 9N; els lerrouxistes de Podemos, com el borró que sempre apareix per més que escombris, agafaven com a propi el mantra unionista sobre el que realment importa a la gent, que mai de la vida no serà la independència, i començaven a escampar frases buides sobre la “casta” amb una arrogància impròpia de qui diu treballar de dalt a baix.\nEls altres unionistes més clàssics, PSOE, PP, C’s, es fregaven les mans veient la lluita de marrans en la qual no semblava que hi hagués d’haver cap guanyador.\nI, finalment, va haver-hi anunci d’acord.\nPersonalment, vaig quedar lluny de l’eufòria. Lluny fins i tot de l’alleujament. El 27 de setembre em sembla excessivament lluny i em queda la sensació que aquests darrers mesos ha imperat una certa inoperància de cara a assolir l’objectiu que CDC i ERC diuen voler assolir.\nToca ser optimista i ho provo amb èxit relatiu. En 8 mesos tindrem temps de convèncer indecisos que donin la majoria definitiva; al maig consolidarem majories independentistes als ajuntaments de Catalunya i bandejarem federalistes i unionistes dels governs municipals; CDC es refundarà i deixarà anar el llast que resta vots; Podemos s’ennuegarà amb la demagògia de baix a dalt; el PSC s’autodissoldrà; l’Alicia finalment complirà alguna cosa de les que promet i s’exiliarà a algun lloc exòtic com ara Palencia i no tothom que diu que votarà la CUP ho acabarà fent.\nDic que ho provo amb poc èxit perquè ERC ha estat molts mesos alimentant la desconfiança cap el President Mas avisant que s’arronsarà, tot i que em pregunto perquè hem de confiar més en un Junqueras que juga a veure-les venir, sense arriscar res que en el President que sens dubte està liderant el procés; perquè al cap i a la fi, el pacte diu poca cosa i al cap de 24 hores ja tornaven a aparèixer discussions sobre si DUI o referèndum; perquè el pacte s’hauria d’estendre als municipis però el candidat d’ERC a l’Ajuntament de Barcelona ja ha expressat el seu “no fotem..no em foteu!”.\nPerò dono per bona la sensació de fer un pas endavant i dos enrere, sempre i quan aquests passos enrere siguin per agafar embranzida.\nI em fa ser optimista sentir Rajoy dient avui que les eleccions plebiscitàries no existeixen i en Sánchez dient que Mas i Junqueras menteixen. L’enemic persisteix en la negació del conflicte i això és un avantatge que tenim i que ens cal aprofitar.\nEns en sortirem. Malgrat les adversitats i malgrat nosaltres mateixos.\nEtiquetes de comentaris: CDC, erc, independència, Mas


Agost | 2011 | Pedrafoguera\nVendre un meló avui no és presa fàcil. Ho tenen cru també els que han de despatxar un robot de cuina a aquestes alçades de la recessió. Per no parlar de desprendre-se’n i adjudicar un tercer pis amb vestidor o qualsevol conjunt de totxanes que es preui amb un cartell de venta perenne. O vendre un intangible. Però avui obrirem el meló del màrqueting i la comunicació. Són prou madurs? Posem sobre la taula un exemple fresc -i inspirador- per a posar fi a la temporada estival: un meló. Bollo International Fruits és una empresa familiar de València fundada al 1922 que ha consolidat els seus melons pell de gripau internacionalment. Siguem sincers: a simple vista i pels no entesos en matèria melonaire, un meló és difícil de distingir del fruit de la melonera de la competència.Per tant, com se n’ha sortit la família Bollo per a posicionar el seu producte? Adjuntant a cadascun dels seus melons una etiqueta que, en primer lloc, els hi dóna presència a la fruiteria i, a més, converteix el meló un producte …\nCom a part de la “generació amb esma” que fa cua a la concorreguda Oficina de Treball, he anat recollint diverses dades d’aquí i d’allà que he cregut interessants, i n’ha resultat aquesta infografia de la situació de la “generació perduda” a Catalunya. Se’n parla molt d’aquesta desocupació juvenil, però no se’n fa una radiografia complerta i el tema sempre queda esbiaixat. Altres dades, històries i aportacions sobre la qüestió són molt més que benvingudes 🙂 PD. La infografia està penjada en Scribd, perquè Blogger és bastant limitat i Flickr no em deixa allotjar-hi una imatge amb una alçada superior a 1000 px. Si no funciona, feu-m’ho saber, o cliqueu aquí per a veure-la directament.\nSilenciosa com una mosqueta morta, la mala pècora dels darrers estius a Catalunya, la femella del mosquit tigre, ha tornat a obrir la veda, amb soroll. Protagonitza retrets, planys i també la xerrameca de sobretaula d’estiu, junt amb la pluja, que ha ajudat a la propagació d’aquests mosquits borinots per l’aigua que queda estancada. Amb procedència del sud d’Àsia, el mosquit tigre va arribar de França i Itàlia per a quedar-se a Sant Cugat, Cerdanyola i Rubí el 2005, pel transport de mercaderies. Segons la Generalitat, l’any passat el mosquit tigre feia de les seves a 120 municipis, i enguany continua la seva expansió a Catalunya. Així, doncs, tenim als nens catalans amb pegats a l’esquena, mares amb polseres insecticida i la població en general ruixada amb Autan. Però, a mesura que creixen les consultes a les farmàcies de les comarques tarragonines per a la prevenció i l’alleugeriment de les fiblades d’aquesta bèstia parda, també creix de manera exponencial la rumorologia popular: la crema hidratant Natural Honey, del grup Colomer i fabricada al municipi del Pla de Santa Maria, a …\n8 Agost, 2011\nGuanyar-se les garrofes segueix essent quelcom feixuc pels agricultors catalans. No obstant, a la 57a Firagost, la fira exposició del camp català per excel·lència, s’exhibeix l’empenta dels qui treballen en aquest sector i la seva aposta per la qualitat i el saber fer artesanal. Són 350 expositors els que s’apleguen a Valls (l’Alt Camp) en la tradicional mostra de productes agrícoles i maquinària des d’ahir dimarts i fins avui dimecres 3 d’agost. A la Plaça del Blat de Valls, durant la jornada d’ahir es quantificava què costen les garrofes. En concret, el seu preu de cost és de 0,32 euros per quilo, i el preu de liquidació és de 0,19 euros, amb un saldo negatiu, segons una anàlisi de costos de producció de fruits secs a cura de la Federació de Cooperatives Agràries de Catalunya. Si més no, els costos de l’ametlla són dels únics dels que se’n desprèn un bri d’optimisme: el productor pot treure 19 euros de guany per quilo recollit, “114 euros per passar tot l’any, podrem anar de vacances”, resava un …


Lo Racó d'en Carles – Web del Hotel / Restaurant lo Racó d'en Carles\nWeb del Hotel / Restaurant lo Racó d'en Carles\nAutovia Lleida – Barcelona, Km 512\n25218 - Fonolleres (Lleida)\nObert 24h+34 973 533 700\nBodes & Events\nHOTEL Disposem d’un gran hotel de 30 habitacions les quals estan disposen de wifi, tv, aire condicionat, calefacció, banyera o plat de dutxa. VEURE DETALLS Bodes & Events Tot tipus d’esdeveniments per a fer del seu àpat un moment únic e irrepetible, ... assessorats per un gran equip professional amb més de vint anys d’experiència VEURE DETALLS Bar/Restaurant Bar – Restaurant on podran prendre des d’un refresc, un entrepà o un plat combinat a un gran assortit de menús, plats fets a la brasa amb llenya d’alsina, i plats de cuina catalana tradicionals tots ells fets amb productes del territori. Estem al seu servei les 24 h. per a bar i àpats. VEURE DETALLS\nDisposem de 30 habitacions amb wifi, tv, aire condicionat, calefacció, banyera o plat de dutxa.\nPlats fets a la brasa amb llenya d’Alsina, cuina catalana tradicional amb productes del territori.\nTot tipus d’esdeveniments per a fer del seu àpat un moment únic e irrepetible.\nDisfruta amb parella o en família dels nostres packs i ofertes especials.\nBenvingut a l'Hotel Lo Racó d'en Carles\nEl grup EL RACO D’EN CARLES, que es troba a la carretera de Fonolleres, és un complex hoteler que consta de dos edificis.\nEl 1r edifici consta d’un hotel de capacitat de més de 90 places també disposa de 2 sales de banquets dins del mateix hotel amb capacitats de més de 500 persones, podent-les dividir en més de 3 sales separades i un ampli jardí al bell mig del claustre de l’hotel.\nAixí mateix disposa d’una gran recepció i una gran sala d’estar a la 1ª planta on es troben les habitacions de l’hotel.\nEn el 2n edifici hi trobem el Bar – Restaurant on podran prendre des d’un refresc, un entrepà o plat combinat, a un gran assortit de menús. Plats fets a la brasa amb llenya d’Alsina, i plats de cuina catalana tradicionals, tots ells fets amb productes de km. 0. Estem al seu servei les 24 h. per a bar i àpats.\nTambé disposem d’una petita botiga, a l’entrada del restaurant, on podran adquirir una varietat de productes de la zona ja siguin: olis, embotits típics artesanals, mermelades, mels i altres accessoris per l’estada a l’hotel.\nSopar de Cap d'any 2020 i Menú per a grups i empreses\nOferta Kit Romantic Gran Suit •\nOferta Kit Romantic per a dos persones •\nKit Turisme cap de setmana per a dos persones. •\nOferta Cap de setmana per a dos + esmorzar •\n25218 – Fonolleres\n+34 973 533 700\nMenú Castanyada 2019\nSopar de cap d’any 2019


Fitxa 1739/2Darrera versió: 15.09.2008\nmantenir una entrevista o tenir una entrevista?\nUn dels usos més habituals que té el verb mantenir és el de tenir una entrevista (o converses o reunions) amb algú per tractar alguna cosa. Aquest ús és correcte des del punt de vista normatiu, tot i que no cal abusar-ne. Així doncs, es pot dir:\nEls dos dirigents han mantingut una entrevista de més de dues hores.\nEls dos dirigents han tingut una entrevista de més de dues hores.


Alicates Para Cuticulas | Alicates Manicura | Alicates Pedicura\nEN ES CT IN\nDesplaceu-vos per obtenir més informació\nFabricant, distribuïdor i majorista de Alicates para cuticulas, Alicates manicura i Alicates Pedicura a Barcelona, Espanya. Un gran artista necessita les eines adequades. Per permetre que exploreu la vostra creativitat, hem creat un interval seleccionat de Alicates para cuticulas i Alicates Pedicura dissenyat especialment per cobrir les vostres necessitats sense posar límits a la vostra inspiració. El Alicates para cuticulas i Alicates Pedicura en el nostre rang són el resultat de la constant innovació de productes i molts anys d'experiència. La nostra missió és proporcionar a tots els operadors la llibertat per perfeccionar les seves creacions proporcionant la millor comoditat. El dolor en els canells mentre es tallen, la textura és cosa del passat. Permeteu-vos que el plaer sigui seduït per la nostra cort sense clavar i no posi límits a la vostra imaginació.\nLa mandíbula integral alineada amb precisió presenta una suau corba a l'avantguarda. Les vores corbes molt fortes es reuneixen en els consells, deixant primer una obertura en forma de falca per a un millor tall.\nL'articulació de la caixa d'alta qualitat proporciona un funcionament sense esforç suau i durabilitat.\nEl bloqueig de seguretat de seguretat evita lesions accidentals de les vores tallants quan l'eina no està en ús.\nL'empunyadura màxima i còmoda disposa d'una textura ranurada antilliscant.\nL'artesania impulsa la nostra passió per la perfecció. El nostre procés de producció s'estructura d'una manera que, des dels seus inicis, mantenim l'operador i les seves necessitats en ment. Des del disseny Alicates para cuticulas i l'atenció especial als detalls de les diverses proves que realitzem, un dels nostres objectius principals és assegurar-se que la naturalesa ergonòmica del nostre Alicates para cuticulas garanteix un maneig impecable i una facilitat d'ús.\nAlicates Para Cuticulasa\nCopyright © 2017 Alicates para cuticulas. Tots els drets reservats.Disseny web per S Web Media


XARXES PER AL CANVI – Col·legi Sagrat Cor-Diputació\nAvui 10 d’octubre, al Sagrat Cor Diputació hem viscut la sessió 9 conjunta de les xarxes 3 i 12. Ha estat un matí molt interessant i profitós, amb la presència de quasi una trentena d’educadors de centres concertats i públics, tots il·lusionats per la innovació educativa.\nHem recordat i posat en pràctica el primer pas de les espirals d’indagació (OFIAPC: observació, focus, intuïció, aprendre, passar a l’acció, comprovar): hem fet un taller d’observació, amb la intenció de reflexionar sobre la nostra pràctica, estimular la discussió i activar el canvi, amb mentalitat de creixement (a què li donem valor, quines són les nostres fortaleses, quins reptes ens proposem).\nHem parlat de tenir confiança per assolir fites i èxits, de col·laborar per desenvolupar el capital professional. Sabem que requereix temps, anar construint rutines i tenir paciència. Sabem que cal orientar-se cap al canvi i l’evolució.\nPerò no estem sols! Ens recolzem fermament en la recerca internacional (lectures i investigacions súper interessants, seleccionades per les nostres coordinadores) i també podem compartir els nostres compromisos i els petits o grans passos que anem donant.\nL’observació és partir d’una mirada àmplia de l’aprenentatge, basada en els set principis (que ens va explicar L’Eduard Vallory, recordeu?). L’observació, sobretot, és que la nostra obsessió sigui què pensen i què senten els nostres alumnes. No hem de parar de preguntar: Pots anomenar dos adults a l’escola que creuen que tindràs èxit a la vida? (punt de partida emocional) Què estàs aprenent i per què és important? (Objectius clars) Com va per ara? (Indicadors d’èxit) Quin és el proper pas? (capacitat d’autoregulació).\nHem tingut ocasió d’escoltar la Montse Casanellas explicant i mostrant el projecte de Psicomotricitat i també hem comentat la nostra Fira pedagògica i el Projecte d’Interioritat de l’escola.\nHem acabat la sessió amb el sarró ben ple de bones idees, de reflexió compartida, d’il·lusió per posar en pràctica tot el que hem viscut! Moltes gràcies a tots els que heu col·laborat a fer que la sessió hagi estat un èxit! Tots els participants han marxat molt contents i han expressat el seu agraïment.


L’Ajuntament de Tavernes ha firmat els convenis amb el CEEI i amb FEVECTA – Coalició Compromís\nL’Ajuntament de Tavernes ha firmat els convenis amb el CEEI i amb FEVECTA\nPublicat el 21 de Febrer de 2013 en Governs amb Compromís\nAmb una àmplia presència de regidors de la corporació municipal i públic en general, ahir de vesprada es van firmar els dos convenis de foment de l’emprenedoria juvenil. L’alcalde de Tavernes va obrir l’acte amb un agraïment a les regidories implicades en el projecte, que tracta d’assentar les bases d’una economia productiva.\nTot seguit, el regidor de Joventut, Josep Llàcer, va recordar que tot va començar l’any 2012 quan van presentar el Pla Integral de Joventut, i amb el programa conjunt amb l’agent de Desenvolupament Local, un programa format per 46 accions i un pressupost de 20.200 euros, que tenien com a objectiu fomentar els valors emprenedors dels veïns de Tavernes i establir un marc de cooperació entre diferents entitats per a donar eixida a les iniciatives dels emprenedors.\nDesprés de la firma dels dos convenis entre l’Ajuntament de Tavernes, el CEEI i FEVECTA, va prendre la paraula el tècnic del programa Emprenjove de l’Institut Valencià de la Joventut, Julio Guillén, que estava acompanyat per la coordinadora del programa, Miriam Marco. Guillén va excusar la presència del director general de l’IVAJ per motius d’agenda, i va explicar les funcions del programa Emprenjove. Recordà que l’any passat van atendre 3.800 persones i més de 4.000 consultes, mentre que en cursos formatius foren 2.677 les persones ateses. El resultat va ser de 187 empreses jóvens donades d’alta. Julio Guillén va explicar els serveis d’assessorament fiscal a les 3 províncies, el seguiment gratuït d’un any i la feina duta a terme pel seu departament de formació, que ofereix 10 cursos diferents.\nEl director general del Centre Europeu d’Empreses innovadores (CEEI), Jesús Casanova Payà, va assenyalar que eren una entitat sense ànim de lucre que potenciava especialment les noves iniciatives emprenedores. Va explicar les tasques desenvolupades des del portal emprenemjunts.com, que va rebre 650.000 visitants diferents en 2012, de la Comunitat Valenciana, de tota Espanya i d’Amèrica Llatina.\nPayà va explicar que posen a l’abast dels emprenedors més de 500 vídeos formatius. El CEEI fa 21 anys que està actiu i és un dels 170 centres europeus que hi ha.\nEl president del consell rector de la Federació Valenciana d’Empreses Cooperatives de Treball Associat (FEVECTA), Vicente Comes Iglesias, va destacar que treballen amb els emprenedors individualment i col·lectivament, i s’ocupen de 1.500 cooperatives amb més de 23.000 treballadors, dels quals un 80 per cent són fixos. En Fevecta tenen 25 anys d’experiència en el foment de les cooperatives de treball i orienten els emprenedors en la viabilitat i la sostenibilitat dels projectes. Comes va indicar que amb un mínim de dos socis es pot constituir hui en dia una cooperativa, que actualment és la gran desconeguda per la gent jove.\nLa regidora de Foment Local, Karina Vercher, va destacar i explicar el paper de la ADL i del COFAE, i molt especialment la xifra de 654 jóvens aturats de la ciutat de Tavernes menors de 35 anys. Afirmà que la reforma laboral del govern central no ha contribuït a millorar la situació laboral dels jóvens de la localitat i va lloar la gran faena duta a terme pel personal de Foment Local.\nFinalment va ser l’alcalde de Tavernes qui va cloure l’acte de firma dels convenis de foment de l’emprenedoria juvenil, i destacà que amb eixos convenis els jóvens de la ciutat tenen més ferramentes d’emprenedoria al seu abast.


El 2007 la població en edat de treballar era de 331 persones, 254 eren actives i 77 eren inactives. De les 254 persones actives 226 estaven ocupades (128 homes i 98 dones) i 28 estaven aturades (13 homes i 15 dones). De les 77 persones inactives 29 estaven jubilades, 20 estaven estudiant i 28 estaven classificades com a «altres inactius».\nEl 2009 a Teillet-Argenty hi havia 221 unitats fiscals que integraven 533 persones, la mediana anual d'ingressos fiscals per persona era de 16.252,5 €.\nDels 12 establiments que hi havia el 2007, 2 eren d'empreses extractives, 1 d'una empresa de fabricació d'altres productes industrials, 1 d'una empresa de construcció, 3 d'empreses de comerç i reparació d'automòbils, 1 d'una empresa de transport, 2 d'empreses d'hostatgeria i restauració, 1 d'una empresa immobiliària i 1 d'una empresa classificada com a «altres activitats de serveis».\nObtingut de «https://ca.wikipedia.org/w/index.php?title=Telhet_e_Argentac&oldid=29074425»


La Xina, abocada a la pandèmia (Mónica García Prieto)\nLa falta de transparència del règim de Pequín dificulta combatre el brot\n4 min. Periodista 23/01/2020 21:25 Traduccions: Cat Cas\n651x366 Passatgers amb màscara protectora arribant a l'estació de ferrocarril de Pequín / NOEL CELIS / AFP Passatgers amb màscara protectora arribant a l'estació de ferrocarril de Pequín / NOEL CELIS / AFP\nL'única esperança que el coronavirus de la ciutat de Wuhan no derivés en una pandèmia radicava en una cosa que el règim xinès no té: transparència. La dictadura comunista, que es caracteritza per la seva opacitat i un ferri control dels mitjans, va negar la seva gravetat des del primer cas: va afirmar que era un virus poc resistent, que no s'encomanava entre humans i que estava confinat a la província de Hubei. L'11 de gener va arribar a afirmar que el brot s'havia extingit perquè no hi havia nous casos.\nDilluns, però, quan ja s'havien detectat contagis en altres països, va admetre que hi havia infectats en altres províncies xineses i que era contagiós per vies respiratòries, fins al punt que 15 sanitaris havien emmalaltit a causa d'un únic pacient. Però en un intent de no alarmar la seva població –l'obsessió de tota dictadura– no va impedir que a Wuhan se celebressin dilluns banquets en grup per a unes 40.000 famílies, ni que les autoritats continuessin organitzant actes multitudinaris gratuïts propis de l'Any Nou lunar.\nLa reunió de l'OMS per estudiar si declarava una emergència global ha truncat l'estratègia d'estruç aplicada per la Xina. Aquestes quatre setmanes d'inacció –sense recomanacions per a la salut, sense quarantenes, sense difusió als mitjans dels símptomes– han permès que el coronavirus es propagui sense control.\nAlgunes famílies denuncien que els seus éssers estimats morts "per pneumònia", segons l'informe mèdic, van ser incinerats amb massa presses: quan van preguntar per què no podien ser vetllats, els responsables mèdics van admetre que havien sigut víctimes del coronavirus i que tenien ordres de desfer-se dels cadàvers. Això fa témer que el nombre de víctimes hagi sigut falsejat. Experts de l'Imperial College de Londres estimen entre 4.000 i 9.700 el nombre real de contagis només a Wuhan (la Xina no n'admet més de 600 a tot el país), però els símptomes són tan genèrics que és possible que molts infectats desconeguin la seva condició.\nEls controls de temperatura dels aeroports no són eficaços: la malaltia triga dues setmanes a incubar-se. L'aïllament de Wuhan, focus del contagi, de la veïna Huanggang –amb 7,5 milions d'habitants– i el d'Ezhou és molt efectista però arriba tard: es calcula que només dimecres 300.000 ciutadans van sortir de Wuhan davant la clausura decretada per al dijous, de manera que es van convertir en potencials focus d'infecció.\nLa Xina està en ple Any Nou lunar i, encara que en llocs com Pequín s'han prohibit les celebracions per evitar la concentració de persones, els xinesos no estan disposats a renunciar a l'única ocasió per visitar els seus familiars o tornar als seus llocs d'origen. Durant l'Any Nou tenen lloc 3.000 milions de desplaçaments en el que es considera la major migració humana: un malson logístic que podria propagar la malaltia en temps rècord. Només a Wuhan, 30.000 turistes havien reservat hotel per a aquestes festes.\nTot és difícil de gestionar en un país amb 1.400 milions de persones, però el règim confirma, amb la seva tebior i la seva lentitud, la regressió que experimenta des de l'elecció de Xi Jinping, que l'ha portat a aplicar la mateixa estratègia de negació que Pequín va aplicar amb l'epidèmia de SARS, que va matar 800 persones i en va infectar 8.000 el 2003.\nSegons Guan Yi, director de laboratori del Centre d'Investigació de Malalties Infeccioses Emergents de Hong Kong, "és probable que sorgeixi un brot a gran escala amb 10 vegades més infeccions que el SARS ". El doctor, experimentat en la batalla contra el SARS i la grip aviar, va viatjar fa uns dies a Wuhan per investigar l'origen del brot i va quedar horroritzat: no hi havia ni desinfectant a l'aeroport i només un 10% de la població portava mascareta. "He passat per moltes coses i mai he tingut por, perquè gairebé sempre aquestes coses són controlables. Però aquesta vegada tinc por", va dir.\nPodria ser massa tard: la pandèmia ja està en marxa. La magnitud del problema depèn de si no muta i no es torna més letal, perquè el règim no aprèn dels seus errors.


La consulta popular pel futur de la Biblioteca va ser motiu de discrepància entre govern i JxA | Ràdio Arenys 91.2FM\nLa consulta popular pel futur de la Biblioteca va ser motiu de discrepància entre govern i JxA\nAquests dies s'han fet visites guiades a l'antic convent (foto: Xavi Salbanyà)\nLes obres de Can Quintana, a la plaça …\nLa tarifació social a l'escola bressol …\nLa moció en suport i adhesió a la vaga feminista del 8 de …\nEl ple aprova per unanimitat la modificació la gestió del …\nL’ANC presenta denúncia als Mossos per un presumpte …\nJunts per Arenys va reiterar que el govern doni el màxim d’informació possible a la població i va lamentar que no se’ls hagi tingut en compte per l’elaboració de la consulta. L’Alcaldessa, per la seva banda, va assegurar que es donaria el màxim d’informació objectivament i va celebrar que JxA apostés, ara, per aquesta consulta.\nEl portaveu de JxA, Estanis Fors, va afirmar que el seu partit vol que la ciutadania tingui tota la informació referent els tres emplaçaments: el cost, com es finançarà i què implicarà el canvi de trasllat. Fors afegeix que els hi hagués agradat ser partícips en l’elaboració d’aquesta consulta, ja que els hi hagués agradat reunir-se més vegades amb el govern. En aquest sentit, l’Alcaldessa va recordar que la ciutadania tindrà tota la informació i de forma ‘objectiva’ i que, de fet, aquest dissabte ja hi ha una sessió al respecte per conèixer els detalls. El que sí va assegurar és que el cost que suposarà el trasllat no el poden tenir perquè no hi ha hagut marge de temps amb només dos mesos. L’alcaldessa agreix que JxA hagi canviat d’opinió i que demani el vot per aquesta consulta.\nEn aquest sentit, la regidora de Cultura, Isabel Roig, va assegurar que gerència de Biblioteques no avalava aquesta consulta, ja que consideren que la població pot decidir el tipus de model de l’equipament cultural però que la ubicació s’ha de regir per aspectes tècnics.\nAl marge de les Clarisses, vam saber que encara no hi ha relleu pel Defensor del Ciutadà i que el govern s’està entrevistant amb diversos candidats. També vam saber que s’està treballant per poder elaborar un pla de mobilitat a partir del març o l’abril i que el carrer Montplana s’ha fet amb asfaltat imprès perquè així ho contemplava el projecte de Llei de Barris aprovat fa temps.\nEn clau de seguretat, Isabel Roig va assegurar que segueix en marxa la campanya preventiva aèria així com una campanya de reforç de patrullatge, tant a les tardes com per diverses urbanitzacions.